**Ministru kabineta noteikumu projekta “Grozījumi Ministru kabineta 2017. gada 3. maija noteikumos Nr. 237 “Tirgus intervences pasākumu administrēšanas un uzraudzības kārtība augkopības un lopkopības produktu tirgū””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2017. gada 3. maija noteikumos Nr. 237 “Tirgus intervences pasākumu administrēšanas un uzraudzības kārtība augkopības un lopkopības produktu tirgū”” (turpmāk – projekts) sagatavots, lai ieviestu vairākus lauksaimniecības produktu tirgu stabilizēšanai un Covid-19 ietekmes mazināšanai paredzētus Eiropas Savienības (turpmāk – ES) normatīvos aktus par atbalstu noteiktu lauksaimniecības produktu (uzglabājamo sieru, sviesta, vājpiena pulvera, liellopu gaļas, aitu un kazu gaļas) privātai uzglabāšanai. Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 6. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | ES tieši piemērojamie normatīvie akti tirgus intervences pasākumu jomā Latvijā tiek pārņemti ar Ministru kabineta 2017. gada 3. maija noteikumiem Nr. 237 “Tirgus intervences pasākumu administrēšanas un uzraudzības kārtība augkopības un lopkopības produktu tirgū” (turpmāk – noteikumi Nr. 237). 2020. gada 22. aprīlī Eiropas Komisija nāca klajā ar priekšlikumiem, un 2020. gada 30.aprīlī pieņēma šādus normatīvos aktus, ar kuriem nolūkā stabilizēt lauksaimniecības produktu tirgus saistībā ar Covid-19 nelabvēlīgo ietekmi no 2020. gada 7. maija būs pieejams atbalsts par noteiktu lauksaimniecības produktu privātu uzglabāšanu:1) Komisijas 2020. gada 30.aprīļa Deleģētajā regulā (ES) 2020/591, ar ko atver pagaidu ārkārtas atbalsta shēmu noteiktu sieru privātai uzglabāšanai un iepriekš nosaka atbalsta apmēru (turpmāk – regula 2020/591);2) Komisijas 2020. gada 30.aprīļa Īstenošanas regulā (ES) 2020/595, ar ko piešķir aitas un kazas gaļas privātās uzglabāšanas atbalstu un ar ko atbalsta apmēru nosaka iepriekš (turpmāk – regula 2020/595);3) Komisijas 2020. gada 30.aprīļa Īstenošanas regulā (ES) 2020/596, ar ko piešķir atbalstu par svaigas un atdzesētas vismaz astoņus mēnešus vecu liellopu gaļas privātu uzglabāšanu un iepriekš nosaka atbalsta apmēru (turpmāk – regula 2020/596);4) Komisijas 2020. gada 30.aprīļa Īstenošanas regulā (ES) 2020/597, ar ko piešķir atbalstu privātai sviesta uzglabāšanai un iepriekš nosaka atbalsta apmēru (turpmāk – regula 2020/597);5) Komisijas 2020. gada 30.aprīļa Īstenošanas regulā (ES) 2020/598, ar ko piešķir atbalstu privātai vājpiena pulvera uzglabāšanai un iepriekš nosaka atbalsta apmēru (turpmāk – regula 2020/598).Visi ES normatīvie akti paredz pieteikumu iesniegšanu no 2020. gada 7. maija līdz 30. jūnijam, tādēļ ir svarīgi projektu valdības sēdē izskatīt pēc iespējas ātrāk, lai dotu iespēju atbalsta pretendentiem – piena produktu ražotājiem un gaļas ražotājiem – laikus iesniegt pieteikumus dalībai shēmās par atbalstu privātai uzglabāšanai.Noteikumi Nr. 237 ir jāgroza, lai nodrošinātu iepriekšminēto Eiropas Savienības normatīvo aktu ieviešanu, kā arī svītrotu normas, kurām nav juridiskas slodzes.Tādējādi projekts paredz:1. svītrot noteikumu Nr. 237 2.5. un 4.3. apakšpunktu, jo ES normatīvais akts, kura normas tika ieviestas ar šiem apakšpunktiem, ir zaudējis spēku;
2. papildināt noteikumus Nr. 237 ar 2.6., 2.7., 2.8., 2.9. un 2.10. apakšpunktu, papildinot to ES tieši piemērojamo normatīvo aktu sarakstu, kas nosaka intervences pasākumu ieviešanas kārtību;
3. noteikt parasto nogatavināšanas laiku tiem pārējiem sieriem, ko var pieteikt privātai uzglabāšanai saskaņā ar regulas 2020/591 2. pantu. Projekts paredz, ka parasts nogatavināšanas laiks ir uzņēmuma apstiprinātajā tehniskajā un kvalitātes dokumentācijā noteiktais termiņš, taču šis laiks nedrīkst būt īsāks par 21 dienu. Vienlaikus siera derīguma termiņam pēc nogatavināšanas ir jābūt ilgākam par uzglabāšanas laiku, jo, beidzoties uzglabāšanai, sieru būs nepieciešams realizēt tirgū. Tā kā ilgstoši uzglabāt var arī biezpienu, ja tas tiek sasaldēts, noteikumu projekts paredz iespēju arī šādus produktus pieteikt privātajā uzglabāšanā, taču nogatavināšanas laiku šiem produktiem nenosaka, jo biezpienu nav nepieciešams nogatavināt. Prasības siera nogatavināšanai un derīguma termiņam tika noteiktas, pamatojoties uz Pārtikas un veterinārā dienesta rīcībā esošo informāciju par siera ražošanas receptūrām Latvijas uzņēmumos, kā arī aptaujājot piena pārstrādes uzņēmumus pārstāvošās nevalstiskās organizācijas.
4. Papildināt noslēguma jautājumus ar regulējumu, kas atļauj Lauku atbalsta dienestam Covid-19 izplatības ierobežošanai noteikto ierobežojumu laikā nepieciešamības gadījumā izmantot ES normatīvajos aktos noteiktās izvēles attiecībā uz pārbaužu veikšanu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests un Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms projekta tiesiskais regulējums, ir:1) pārtikas apritē iesaistītie uzņēmumi, kuros kauj liellopus vai aitas un kazas (t.i., iegūst gaļu) vai sadala šo dzīvnieku liemeņus;2) siera ražošanas uzņēmumi, kuros ražo biezpienu vai sierus (puscietos sierus ar vismaz 21 dienu ilgu nogatavināšanas laiku un cietos sierus ar vismaz 6 mēnešus ilgu nogatavināšanas laiku). Šādām prasībām atbilst dažādi Latvijā ražoti puscietie un cietie sieri, piemēram, Krievijas, Holandes, Monterigo u.c.;3) vājpiena pulvera un sviesta ražošanas uzņēmumi.  |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz administratīvā sloga palielināšanos administrējošām iestādēm – Lauku atbalsta dienestam un Pārtikas un veterinārais dienestam.Projekts nemaina tiesības un pienākumus sabiedrības mērķgrupām.Projekts paredz administratīvo slogu mērķgrupas uzņēmumiem, kas izmantos projekta ieviestajos ES normatīvajos aktos noteiktās atbalsta shēmas, jo tiem būs jāiesniedz pieteikums.  |
| 3. | Administratīvo izmaksu monetārs novērtējums | Atbalsta pretendentam, piesakoties privātai uzglabāšanai, būs jāiesniedz pieteikums. Viens atbalsta pretendents katra attiecīgā atbalsta pasākuma piemērošanas laikā (t.i., no 7. maija līdz 30. jūnijam) var iesniegt neierobežotu skaitu pieteikumu.Balstoties uz Lauku atbalsta dienesta uzkrāto informāciju par iepriekš īstenotajiem tirgus intervences pasākumiem, var prognozēt, ka pavisam iesniegto pieteikumu skaits nepārsniegs 100 pieteikumus. Tiek pieņemts, ka pieteikuma aizpildīšanai nepieciešama viena stunda. Pēc Centrālās Statistikas pārvaldes datiem, 2019. gada 4. ceturksnī vienas stundas darbaspēka izmaksas pārtikas produktu ražošanā sasniedza 8,35 *euro*. Prognozētais atbalsta pretendentu skaits ir 10 uzņēmumi, tādējādi kopējās administratīvās izmaksas atbalsta pretendentiem nepārsniegs 8350 *euro.* |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 148 001 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 148 001 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 5 148 001 | 0 |  0 |  0 |  0 |  0 |  0 |
| 2.1. valsts pamatbudžets | 5 148 001 | 0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0 |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | X | X |  | X |   |   |
| 5. Precizēta finansiālā ietekme | X | 0 | X |  | X |   |   |
| 5.1. valsts pamatbudžets | 0 |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par vidēja termiņa budžeta ietvaru 2020., 2021. un 2022. gadam” finansējums 2020.gadam ir apstiprināts ar kopējiem izdevumiem 5 148 001 EUR, tai skaitā:1. Finansējums intervences iepirkumiem – 5 101 001 EUR
2. Finansējums piena produktu privātai uzglabāšanai – 47 000 EUR
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Finansējums tiks nodrošināts 100% no ES budžeta, to izmaksājot no Zemkopības ministrijas budžeta programmas 64.00.00. „Eiropas Lauksaimniecības garantiju fonda (ELGF) projektu un pasākumu īstenošana” apakšprogrammas 64.08.00. „Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 2020/591;Regula 2020/595;Regula 2020/596;Regula 2020/597;Regula 2020/598. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula 2020/591 | Projekta 2. punktā izteiktais noteikumu Nr. 237 2.6. apakšpunkts | Ieviests pilnībā. | Netiek noteiktas stingrākas prasības.  |
| Regula 2020/595 | Projekta 2. punktā izteiktais noteikumu Nr. 237 2.7. apakšpunkts | Ieviests pilnībā. | Netiek noteiktas stingrākas prasības.  |
| Regula 2020/596 | Projekta 2. punktā izteiktais noteikumu Nr. 237 2.8. apakšpunkts | Ieviests pilnībā. | Netiek noteiktas stingrākas prasības.  |
| Regula 2020/597 | Projekta 2. punktā izteiktais noteikumu Nr. 237 2.9. apakšpunkts | Ieviests pilnībā. | Netiek noteiktas stingrākas prasības.  |
| Regula 2020/598 | Projekta 2. punktā izteiktais noteikumu Nr. 237 2.10. apakšpunkts | Ieviests pilnībā. | Netiek noteiktas stingrākas prasības.  |
| Regulas 2020/591 2. pants un 4. panta 3. punkts | Projekta 4. punktā izteiktais noteikumu Nr. 237 20.1 punkts | Ieviests pilnībā. | Netiek noteiktas stingrākas prasības. Projekts nosaka parasto nogatavināšanas laiku pārējiem sieriem |
| Regulas 2020/591 5. panta 1. punkts Regulas 2020/595 6 panta 1. punkts Regulas 2020/596 6. panta 1. punkts Regulas  2020/597 5. panta 1. punkts Regulas 2020/598 5. panta 1. punkts  | Projekta 6. punktā izteiktais noteikumu Nr. 237 25. punkts | Ieviests pilnībā. | Netiek noteiktas stingrākas prasības. Projekts nosaka, ka Lauku atbalsta dienests pēc nepieciešamības pārbaudes var veikt atviegloti saskaņā ar attiecīgajiem ES normatīvo aktu nosacījumiem. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas 2020/591 1. panta 1.punktā noteikts, ka privātās uzglabāšanas atbalstu var saņemt par sieru, ko pēc nogatavināšanas perioda beigām ir iespējams uzglabāt, t.i., par sieru, kura derīguma termiņš ir ilgāks par tā nogatavināšanas periodu. Regulas 2020/591 2. pants paredz, ka dalībvalstij jānosaka parasts nogatavināšanas periods pārējiem sieriem, ko var pieteikt privātās uzglabāšanas atbalstam. Latvijā pārtikas jomu regulējošos normatīvajos aktos nav noteiktas prasības siera nogatavināšanas periodam, taču Pārtikas aprites uzraudzības likuma 7. panta pirmajā daļā noteikts, ka pārtikas uzņēmums savā darbībā ir atbildīgs par pārtikas kvalitāti un nekaitīgumu, kā arī par izplatāmās pārtikas atbilstību normatīvajos aktos noteiktajām un uzņēmuma deklarētajām prasībām. Tādējādi siera ražošanas uzņēmums pats izstrādā siera ražošanas tehnisko un kvalitātes dokumentāciju, un atbilstoši tam siers tiek ražots, tostarp nogatavināts. Ņemot vērā Pārtikas un veterinārā dienesta – par pārtikas aprites uzraudzību Latvijā atbildīgās iestādes – rīcībā esošo informāciju par sieru nogatavināšanas periodiem dažādos uzņēmumos, kā arī no piena nozares nevalstiskajām organizācijām saņemto informāciju, projektā tiek noteikts, ka parasts nogatavināšanas periods ir uzņēmuma kvalitātes un tehniskajā dokumentācijā noteiktais termiņš, bet tas nav īsāks par 21 dienu. Turklāt siera derīguma termiņam pēc nogatavināšanas ir jābūt ilgākam par uzglabāšanas laiku. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par ES normatīvajiem aktiem to izstrādes laikā notika konsultācijas ar iepriekšminētajām lauksaimniecības un pārtikas nozares nevalstiskajām organizācijām, organizējot elektronisku viedokļu aptauju 2020. gada 22. aprīlī un piedaloties SIA “Latvijas Lauku konsultāciju un izglītības centrs” organizētā videokonferencē 2020. gada 23. aprīlī. Nogatavināto (cieto un puscieto) sieru ražotājus par siera nogatavināšanas termiņiem telefoniski aptaujāja Pārtikas un veterinārais dienests. |
| 2. | Sabiedrības līdzdalība projekta izstrādē | Elektroniskajā viedokļu apmaiņā tika saņemti rakstiski komentāri no auļu un dārzeņu ražotājiem.Videokonferencē piedalījās Lauksaimniecības organizāciju sadarbības padomes, kā arī SIA “Latvijas Lauku konsultāciju un izglītības centrs” pārstāvji, sanāksmē izskatot tostarp arī elektroniski saņemtos komentārus. |
| 3. | Sabiedrības līdzdalības rezultāti | Elektroniskajā viedokļu apmaiņā un videokonferencē tika saņemts kopumā atbalstoši viedokļi par EK normatīvo aktu projektiem.Telefoniski aptaujājot siera ražotājus, netika saņemti iebildumi pret piedāvāto nogatavināšanas laiku. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Lauku atbalsta dienests sadarbībā ar Pārtikas un veterināro dienestu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz ietekmi uz esošajām valsts pārvaldes funkcijām, ne arī jaunu institūciju izveidi vai pārmaiņas esošajās institūcijās, vai pārmaiņas to cilvēkresursos.  |
| 3. | Cita informācija | Nav |

Zemkopības ministrs K. Gerhards

Orlova 67027376

Inga.Orlova@zm.gov.lv